b'\n_START_ARTICLE_\n\xc3\x96stersunds FK\n_START_PARAGRAPH_\n\xc3\x96stersunds Fotbollsklubb, \xc3\x96stersunds FK, \xc3\x96FK ali preprosto \xc3\x96stersund je \xc5\xa1vedski nogometni klub iz mesta \xc3\x96stersund. Ustanovljen je bil 31. oktobra 1996 in trenutno igra v Allsvenskan, 1. \xc5\xa1vedski nogometni ligi._NEWLINE_\xc3\x96stersund je od ustanovitve naprej igral ve\xc4\x8dinoma v ni\xc5\xbejih ligah. Vidnej\xc5\xa1a uspeha tega obdobja sta naslova prvaka \xc4\x8detrtoliga\xc5\xa1ke 2. divizije leta 2011 in tretjeliga\xc5\xa1ke 1. divizije leta 2012. Po koncu sezone 2015 pa je z naslovom podprvaka v 2. \xc5\xa1vedski ligi prvi\xc4\x8d napredoval v najmo\xc4\x8dnej\xc5\xa1o ligo. V sezoni 2016/17 pa se z osvojitvijo \xc5\xa1vedskega pokala uvrsti na svoje prvo ve\xc4\x8dje evropsko tekmovanje - Evropsko ligo, kjer v skupini s \xc5\xa1panskim Athletic Bilbaom, nem\xc5\xa1ko Hertho in ukrajinsko Zorjo Lugansk napreduje v \xc5\xa1estnajstino finala, kjer pa je bil v skupnem se\xc5\xa1tevku [0-3, 2-1] bolj\xc5\xa1i angle\xc5\xa1ki Arsenal._NEWLINE_Doma\xc4\x8di stadion \xc3\x96stersunda je J\xc3\xa4mtkraft Arena, ki sprejme 8,466 gledalcev. Barvi dresov sta rde\xc4\x8da in \xc4\x8drna.'